Na temelju članka 37. Zakona o dadiljama („Narodne novine“ broj 37/13 i 98/19) , članka 34. Statuta Općine Viškovo („Službene novine Općine Viškovo“ broj 3/18 i 2/20), Općinsko vijeće Općine Viškovo, na \_. sjednici održanoj \_. \_\_\_\_ 2020. godine donijelo je

ODLUKU

o I. izmjenama i dopunama Odluke o uvjetima i načinu sufinanciranja djelatnosti dadilja

Članak 1.

U Odluci o uvjetima i načinu sufinanciranja djelatnosti dadilja („Službene novine Općine Viškovo“ br. 14/19) članak 3. mijenja se i sada glasi:

„(1) Pravo na sufinanciranje djelatnosti dadilja iz članka 2. ove Odluke ostvaruju roditelji koji su u braku odnosno izvanbračnoj zajednici ukoliko ispunjavaju sljedeće uvjete:

1. ukoliko dijete nakon provedenog upisnog postupka u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, i „Službene novine Općine Viškovo“ broj 1/15., 3/15. i 7/16.) nije moguće upisati u iste te je stavljeno na Listu čekanja, a za pedagošku godinu za koju je podnesen zahtjev za sufinanciranje djelatnosti dadilja,

2. dijete i oba roditelja koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske, a za strane državljane da dijete i oba roditelja kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,

3. za oba roditelja adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezna uprava

4. oba roditelja nemaju iskazano dospjelo dugovanje prema Općini u trenutku podnošenja zahtjeva za sufinanciranje,

5. oba roditelja su zaposlena

6. ukoliko je dijete na čuvanju, brizi i skrbi u trajanju od 5 do 11 sati dnevno, odnosno istovjetno dužini trajanja programa koji se provode u ustanovama iz stavka 1. točke 1. ovog članka,

7. ukoliko zbog specifičnih potreba zaposlenih roditelja (noćni rad, smjenski rad i sl.) nije moguće smjestiti dijete u ustanove iz stavka 1. točke 1. ovog članka.

(2) Uvjeti iz stavka 1.točke 1.- 6. ovog članka moraju biti ispunjeni kumulativno.“

Članak 2.

U Odluci o uvjetima i načinu sufinanciranja djelatnosti dadilja članak 4. mijenja se i sada glasi:

„(1) Pravo na sufinanciranje djelatnosti dadilja iz članka 2. ove Odluke ostvaruje roditelj koji nije u braku odnosno u izvanbračnoj zajednici ukoliko ispunjava sljedeće uvjete:

1. ukoliko dijete nakon provedenog upisnog postupka u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, „Službene novine Općine Viškovo“ broj 1/15., 3/15. i 7/16.) nije moguće upisati u iste te je stavljeno na Listu čekanja, a za pedagošku godinu za koju je podnesen zahtjev za sufinanciranje djelatnosti dadilja,  
2. dijete i roditelj s kojim dijete živi koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske,a za strane državljane da dijete i roditelj s kojim dijete živi kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,  
3. za roditelja s kojim dijete živi adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezne uprave  
4. roditelj s kojim dijete živi nema iskazano dospjelo dugovanje prema Općini u trenutku podnošenja zahtjeva za sufinanciranje,  
5. roditelj s kojim dijete živi je zaposlen,  
6. ukoliko je dijete na čuvanju, brizi i skrbi u trajanju od 5 do 11 sati dnevno, odnosno istovjetno dužini trajanja programa koji se provode u ustanovama iz stavka 1. točke 1. ovog članka,  
7. ukoliko zbog specifičnih potreba zaposlenog roditelja s kojim dijete živi (noćni rad, smjenski rad i sl.) nije moguće smjestiti dijete u ustanove iz stavka 1. točke 1. ovog članka.

(2) Uvjeti iz stavka 1.točke 1.- 6. ovog članka moraju biti ispunjeni kumulativno.

(3) U smislu ove Odluke roditelji koji nisu a braku, a prijavljeni su na istoj adresi smatrat će se da su u izvanbračnoj zajednici.

Članak 3.

U Odluci o uvjetima i načinu sufinanciranja djelatnosti dadilja iza članka 4. dodaje se članak 4. a koji glasi:

„ Članak 4.a

(1) Pravo na sufinanciranje djelatnosti dadilja iz članka 2. ove Odluke ostvaruje roditelj koji je u postupku razvoda braka ukoliko ispunjava sljedeće uvjete:

1. ukoliko dijete nakon provedenog upisnog postupka u ustanovama predškolskog odgoja obuhvaćenih Planom mreže dječjih vrtića na području Općine Viškovo („Službene novine Primorsko-goranske županije“ broj 4/14, „Službene novine Općine Viškovo“ broj 1/15., 3/15. i 7/16.) nije moguće upisati u iste te je stavljeno na Listu čekanja, a za pedagošku godinu za koju je podnesen zahtjev za sufinanciranje djelatnosti dadilja,  
2. dijete i roditelj s kojim dijete živi koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske, a za strane državljane da dijete i roditelj s kojim dijete živi kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,

3. za roditelja s kojim dijete živi adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezne uprave,  
4. roditelj s kojim dijete živi nema iskazano dospjelo dugovanje prema Općini u trenutku podnošenja zahtjeva za sufinanciranje,  
5. roditelj s kojim dijete živi je zaposlen,  
6. ukoliko je dijete na čuvanju, brizi i skrbi u trajanju od 5 do 11 sati dnevno, odnosno istovjetno dužini trajanja programa koji se provode u ustanovama iz stavka 1. točke 1. ovog članka,  
7. roditelj s kojim dijete živi dokaže da je kod nadležnog suda pokrenut postupak za razvod braka,  
8. ukoliko zbog specifičnih potreba zaposlenog roditelja s kojim dijete živi (noćni rad, smjenski rad i sl.) nije moguće smjestiti dijete u ustanove iz stavka 1. točke 1. ovog članka.

(2) Uvjeti iz stavka 1.točke 1.- 7. ovog članka moraju biti ispunjeni kumulativno.“

Članak 4.

U Odluci o uvjetima i načinu sufinanciranja djelatnosti dadilja članak 9. mijenja se i sada glasi:

„Uvjet iz članka 3. stavka 1. točke 1., članka 4. stavka 1. točke 1. i članka 4.a stavka 1. točke 1. ne odnosi se na korisnike usluge dadilje koji su s obrtom iz članka 2. ove Odluke sklopili ugovor za pedagošku godinu 2019/2020 i ranije, a koji će navedenu uslugu koristiti bez prekida sve do uzrasta polaska u školu.“

Članak 5.

Ova Odluka stupa na snagu osmog dana od dana objave u „Službenim novinama Općine Viškovo.

KLASA:

URBROJ:

VIŠKOVO, \_\_.\_\_\_. 2020. godine

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag.paed.

OBRAZLOŽENJE

Prijedloga Odluke o I. izmjenama i dopunama Odluke o uvjetima i načinu sufinanciranja djelatnosti dadilja

Odluka o uvjetima i načinu sufinanciranja djelatnosti dadilja ( „Službene novine Općine Viškovo“ br. 14/19) u primjeni je od 1. rujna 2019. godine.  
Prijedlogom Odluke o I. izmjenama i dopunama Odluke o uvjetima i načinu sufinanciranja djelatnosti dadilja omogućava se ostvarivanje prava na sufinanciranje djelatnosti dadilja i strancima kojima je odobren privremeni boravak, a koji sukladno članku 148. stavku 2. i članku 183.b stavku 2. Zakona o strancima („Narodne novine“ br. 130/11, 74/13, 69/17, 46/18) prijave boravište na području Općine Viškovo.

Navedenim izmjenama i dopunama određuju se posebni uvjeti ostvarivanja prava za roditelja i dijete koje s njim živi, koji je u braku ali je kod nadležnog suda pokrenut postupak za razvod braka. U tom slučaju roditelj s kojim dijete živi između ostalih uvjeta za sebe i dijete koje s njim živi mora dokazati i da je kod nadležnog suda pokrenut postupak za razvod braka.

Zakonom o pravu na pristup informacijama („Narodne novine“ br. 25/13 i 85/15) propisana je obveza jedinicama lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku, prijedloge općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba.

Obzirom na prednje iznijeto predlaže se razmatranje i donošenje predložene Odluke o I. izmjenama i dopunama Odluke o uvjetima i načinu sufinanciranja djelatnosti dadilja.

Općinska načelnica:

Sanja Udović, dipl.oec.